269 



ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΙΑΝΟΥΑΡΙΟΥ 1989 | 

Π ΕΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Κήρυξη αναδασωτέας έκτασης 630 στρεμμάτων στη θέση «Πλα¬ 
γιάδα ΠΧεύρα» περιφέρειας Κοινότητας Λάγειας Νομού Λακω¬ 
νίας. 1 

Κήρυξη αναδασωτέας έκτασης 6,0 στρεμμάτων στη θέση «Λακώ- 
ματα» περιφέρειας Κοινότητας Κούνου Νομού Λακωνίας. ... 2 

Άρση απόφασης για κήρυξη έκτασης ως αναδασωτέας στο Ν. Λάρι¬ 
σας. 3 


ΑΝΑΚΟΙΝΩΣΕΙΣ 


Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για τη διευθέτηση του κάτω ρου χειμάρρου Δενδροποτά- 
μου Θεσσαλονίκης. 4 

Ειδοποίηση για παρακατάθεση αποζημίωσης από αναγκαστική 
απαλλοτρίωση ακινήτου στη Ν. Πέλλα, για αρχαιολογικούς σκο¬ 
πούς. Γ. 5 

Ειδοποίηση για παρακατάθεση αποζημίωσης από αναγκαστική 
απαλλοτρίωση ακινήτου στην παλαιά Επίδαυρο, για αρχαιολογι¬ 
κούς λόγους. 6 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση όρων και περιορισμών δόμησης και καθορισμός χρή¬ 
σεων γης μετά των απαραιτήτων θέσεων στάθμευσης εντός του 
εγκεκριμένου σχεδίου πόλης του Δήμου Χαλανδρίου (Αττι- λ 

χής)... Π) 

ΑΝΑΚΟΙΝΩΣΕΙΣ 

) 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο της Κοινότητας Μελισσίων 
για τη διάνοιξη της οδού Δημοκρατίας από την οδό Ηρώου μέχρι 
την οδό Αγίας Μαρίνας, σύμφωνα με τις ενδείξεις της πράξης 
αναλογισμού 5/1988.. 8 


ΑΡΙΘΜΟΣ ΦΥΛΛΟΥ 

35 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2433 (1) 

Κήρυξη αναδασωτέας έκτασης 630 στρεμμάτων στη θέση «Πλαγιάδα 
Πλεύρα» περιφέρειας Κοινότητας Λάγειας Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 (άρθρο 37) και τις συναφείς περί 
διοικητικής αποκεντρώσεως διατάξεις. 

3. Τις διατάξεις του Ν. 998/1979 «περί προστασίας των δασών 
κ.λπ.» και ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, 

β) 182447/3049/24.9.80. 

5. Την αριθ. 2539/24.11.88 αναφορά του Δασαρχείου Γυθείου, με 
την οποία εισηγείται την κήρυξη ως αναδασωτέας της παραπάνω έκτα¬ 
σης 630 στρεμμάτων, η οποία κάηκε στις 28.9.1988, αποφασί¬ 
ζουμε: · · 

Κηρύσσουμε οιναδααωτέα με σκοπό την αποκατάσταση της δασικής 
βλάστησης που κάηκε στις 28.9.88 από τα είδη ασπάλαθο κ.λπ., τη δη¬ 
μόσια δασική έκταση εμβαδού εξακοσίων τριάντα (630) στρεμμάτων 
κατηγορίας παρ. 3 άρθρου 3 Ν. 998/79, που βρίσκεται στη θέση 
«Πλαγιάδα Πλεύρα» περιφέρειας Κοινότητοις Λάγειας Νομού Λακω¬ 
νίας. 

Προσδιορίζεται από τα στοιχεία στο συνημμένο διάγραμμα και έχει 
όρια: 

Ανατολικά: Αγροτικό δρόμο και αγροκτήματα και Δημόσια δασική 
έκταση. 

Δυτικά: Αγροκτήματα και Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Ορίζουμε: 

α) Η αναδάσωση της έκτασης να γίνει με φυσική οιναγέννηση. ; 

β) Η απόφαση αυτή: 

1) Να ισχύει προτού δημοσιευθεί στην Εφημερίδα της Κυβερνήσεων 
και από την κοινοποίησή της στους ενδιαφερομένους. 

2) Να δημοσιευθεί στην Εφημερίδα της Κυβερνήσεως. 

Σπάρτη, 19 Δεκεμβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ-.. 


ΤΕΥΧΟΣ ΤΕΤΑΡΤΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, 2432 (2) 

Κήρυξη αναδασωτέας έκτασης 6,0 στρεμμάτων στη θέση «Λακώματα» 
περιφέρβιοτς Κοινότητας Κούνου Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 (άρθρο 37) και τις συναφείς περί 
διοικητικής αποκεντρώσεως διατάξεις. 

3. Τις διατάξεις του Ν. 998/1979 «περί προστασίας των δασών 
κ.λπ.» και ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, 

β) 182447/3049/24.9.80. 

5. Την αριθ. 2432/24.11.88 αναφορά του Δασαρχείου Γυθείου, με 
την οποία εισηγείται την κήρυξη ως αναδασωτέας, η οποία κάηκε στις 
10.10.1988, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης Λου κάηκε στις 10.10.88 από τα είδη ασπάλαθο κ.λπ., τη 


δημόσια δασική έκταση εμβαδού έξι (6,00) στρεμμάτων κατηγορίας 
παρ. 3 άρθρου 3 Ν. 998/79, που βρίσκεται στη θέση «Λακώματα» πε¬ 
ριφέρειας Κοινότητας Κούνου Νομού Λακωνίας. 

Προσδιορίζεται από τα στοιχεία Α,Β,Γ,Δ,Ε,Ζ,Η,Θ,Ι,Α και έχει όρια: 

Ανατολικά: Αγροκτήματα. 

Δυτικά: Δασωθέντες αγροί. 

Βόρεια: Δασωθέντες αγροί. 

Νότια: Μονοπάτι και αγροκτήματα. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Ορίζουμε: 

α) Η αναδάσωση της έκτασης να γίνει με φυσική αναγέννηση. 

β) Η απόφαση αυτή: 

1) Να ισχύει προτού δημοσιευθεί στην Εφημερίδα της Κυβερνήσεως 
και από την κοινοποίησή της στους ενδιαφερομένους. 

2) Να δημοσιευθεί στην Εφημερίδα της Κυβερνήσεως. 

Σπάρτη, 19 Δεκεμβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3457/π.ε. (3) 

Άρση απόφασης για κήρυξη έκτασης ως αναδασωτέας στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. 3200/1955 «περί διοικητικής αποκέντρω¬ 
σης». 

2. Τις διατάξεις του Ν. 532/1970 «περί συμπληρώσεως των διατά¬ 
ξεων περί διοικητικής αποκέντρωσης». 

3. Τις διατάξεις του Β.Δ. 709/5.11.70 «περί καθορισμού των δια- 
τηρουμένων υπέρ του Υπουργού Γεωργίας κ.λπ. αρμοδιοτήτων». 

4. Τις διατάξεις των άρθρων 188, 198 και 199 του Ν.Δ. 86/69, 
όπως αντικαταστάθηκαν με τις διατάξεις των άρθρων 38, 41, 43 και 
44 του Ν. 998/79. 

5. Τις διατάξεις των άρθρων 45, 51 και 52 του Ν. 998/79. 

6. Την 1455/25.6.1978 απόφασή μας με την οποία κηρύχθηκε 
αναδασωτέα έκταση 3.877,5 τετρ. μέτρων, που αποτελείται από δύο 
χωριστά τμήματα εμβαδού 1.755 τετρ. μέτρων και 2.122,5 τετρ. μέ¬ 
τρων αντίστοιχα στην περιοχή Κοινότητας Σκήτης του Δασαρχείου 
Αγιάς. 

7. Την με αριθμό 2204/25.7.88 απόφαση του Νομάρχη Λάρισας, 
με την οποία αναγνωρίσθηκε σαν αναδασωθείς αγρός στο όνομα του 
Αθανασίου Κων. Μποφτζιώκα, έκταση 3.731 τετρ. μέτρων, στην οποία 
περιλαμβάνεται το τμήμα εμβαδού 2.155,5 τετρ. μέτρων που είχει κη¬ 


ρυχθεί με την 1455/79 απόφασή μας σαν αναδασωτέα. 

8. Τις διατάξεις του άρθρου 14 παρ. 4β του Ν. 1734/87 «περί βο¬ 
σκοτόπων», σύμφωνα με τις οποίες καταργούνται τυχόν αποφάσεις κή¬ 
ρυξης ως αναδασωτέων εκτάσεων που αναγνωρίστηκαν σαν αναδασω- 
θέντες αγροί, σύμφωνα με τη διαδικασία που προβλέπει ο παραπάνω νό¬ 
μος. 

9. Την 3631/25.11.1988 αναφορά του Δασαρχείου Αγιάς, με την 
οποία προτείνεται άρση της απόφασης κήρυξης έκτασης ως αναδασω¬ 
τέας (1455/25.6.79) για το τμήμα των 2.155,5 τετρ., μέτρων που 
αναγνωρίστηκε σαν αναδασωθείς αγρός, αποφασίζουμε: 

Αίρουμε την 1455/25.6.1979 απόφασή μας και μόνο για το τμήμα 
των 2.155,5 μέτρων. Για το τμήμα των 1.755 τετρ. μέτρων εξακολου¬ 
θεί να ισχύει η παραπάνω απόφασή μας για κήρυξή της ως αναδασω¬ 
τέας. Σχετικό είναι το σχεδιάγραμμα με κλίμακα 1:1.000, το οποίο 
αποτελεί αναπόσπαστο μέρος της παρούσας και στο οποίο φαίνεται η 
έκταση των 2.155,5 τετρ. μέτρων με τα στοιχεία ΕΖΗΘΙΚΕ, για την 
οποία αίρεται η απόφαση 1455/79. Η έκταση των 1.755 τετρ. μέ¬ 
τρων, για την οποία παραμένει σε ισχύ η παραπάνω απόφαση, φαίνεται 
με τα στοιχεία ΑΒΓΔΑ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 13 Ιανουάριου 1989 

Ο Νομάρχης 
ΔΗΜ. ΚΟΥΚΟΥΑΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Α12α/Φ.94/30.105 (4) 

Ανακοίνωση παρακατάθεσης αποζημίωσης για αποιλλοτρίωση ακινή¬ 
των για τη διευθέτηση του κάτω ρου χειμάρρου Δενδροποτάμου 

Θεσσαλονίκης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: 

1. Τα άρθρα 7 και 8 του Ν.Δ. 797/1971 «περί αναγκαστικών απαλ¬ 
λοτριώσεων» και 

2. Τις διατάξεις του Π. Δ/τος 69/8.2.88 (ΦΕΚ 28/16.2.88) «για 
τον Οργανισμό της Γενικής Γραμματείας Δημοσίων Έργων». 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ.5908/1454/ 
20.10.78 κοινή απόφαση των Υπουργών Οικονομικών και Δημοσίων 
Έργων (ΦΕΚ 582/78 τ.Δ') για τη διευθέτηση του κάτω ρου χειμάρρου 
Δενδροποτάμου Θεσσαλονίκης. 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση στο σχετικό κτηματολογικό πίνακα, 
έχει επιδικασθεί με τις αποφάσεις 29/87 και 761/88 του Πολυμελούς 
Πρωτοδικείου και Εφετείου Θεσσαλονίκης και έχει παρακατατεθεί στο 
Ταμείο Παρακαταθηκών και Δανείων Θεσσαλονίκης. 

Σχετικά έχει εκδοθεί το 432427/8.12.88 γραμμάτιο σύστασης πα¬ 
ρακαταθήκης ποσού εξακοσίων είκοσι οκτώ χιλιάδων διακοσίων μια 
(628.201) δραχμών. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεώς. 

Αθήνα, 23 Ιανουάριου 1989 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 

-♦- 

Α ρι θ. Φ.30/2469 ' (5) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση ακινήτου στη Ν. Πέλλα, για αρχαιολογικούς σκοπούς. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α’/26.7.85). 

2. Το Προεδρικό Διάταγμα 941/15.10.77 (ΦΕΚ 320/Α’/ 
17.10.77) «περί Οργανισμού του Υπουργείου Πολιτισμού». 

3. Την απόφαση της Υπουργού Πολιτισμού Ο-Ε/Φ.09/32530/ 
8.8.86 (ΦΕΚ 548/12.8.86 τ.Β’) «για τη μεταβίβαση αρμοδιοτήτων 
Υπουργού και δικαιώματος υπογραφής «Με εντολή Υπουργού» στον Γε¬ 
νικό Γραμματέα, στον Ειδικό Γραμματέα Διοικητικού Τομέα Πολιτιστι¬ 
κής Κληρονομιάς και στους Προϊσταμένους Διευθύνσεων Τμημάτων και 
Γραφείων της Κεντρικής Υπηρεσίας του ΥΠΠΟ». 

4 . Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων», πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε δυνάμει της αριθ. 3798/85 απόφαση 
του Νομάρχη Πέλλας (ΦΕΚ 387/25.7.85 τ.Δ') για αρχαιολογικούς 
σκοπούς στην Ν. Πέλλα. 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε, ότι η αποζη¬ 
μίωση που καθόρισε το Μονομελές Πρωτοδικείο Γιαννιτσών με την 
απόφασή του αριθ. 775180/88 για το ακίνητο και για τα υπερκείμενα 
αυτού, όπως αυτά φαίνονται στο κτηματολογικό διάγραμμα που συνο¬ 
δεύει την απόφαση απαλλοτρίωσης κάι στο σχετικό κτηματολογικό πί¬ 
νακα που έχει κατατεθεί στο Ταμείο Παρακαταθηκών και Δανείων (Κε¬ 
ντρική Υπηρεσία) και έχει εκδοθεί γραμμάτιο συστάσεως παρακαταθή¬ 
κης αριθ. 58/12.1.89 για ένα εκατομμύριο εκατό χιλιάδες 
(1.100.000) δραχμές. 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 


δ) Η παρούσα ανακοίνωση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 1989 

Με εντολή Υπουργού 
Η Προϊσταμένη Τμήματος 

I. ΠΑΝΑΓΟΠΟΥΛΟΥ 
-+- , 

Αριθ. Φ.77/2434 (6) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση ακινήτου στην παλαιά Επίδαυρο, για αρχαιολογικούς λόγους. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/26.7.85). 

2. Το Προεδρικό Διάταγμα 941/15.10.77 (ΦΕΚ 320/Α’/ 
17.10.77) «περί Οργανισμού του Υπουργείου Πολιτισμού». 

3. Την απόφαση της. Υπουργού Πολιτισμού Ο-Ε/Φ.09/32530/ 
8.8.86 (ΦΕΚ 548/12.8.86 τ.Β’) «για τη μεταβίβαση αρμοδιοτήτων 
Υπουργού και δικαιώματος υπογραφής «Με εντολή Υπουργού» στον Γ ε¬ 
νικό Γραμματέα, στον Ειδικό Γραμματέα Διοικητικού Τομέα Πολιτιστι¬ 
κής Κληρονομιάς και στους Προϊσταμένους Διευθύνσεων Τμημάτων και 
Γραφείων της Κεντρικής Υπηρεσίας του ΥΠΠΟ». 

4. Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων», πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε δυνάμει της αριθ. 12935/27.11.81 
απόφαση του Νομάρχη Αργολίδας (ΦΕΚ 728/Δ'/14.12.81) για αρ¬ 
χαιολογικούς σκοπούς στην παλαιά Επίδαυρο. 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε, ότι η αποζη¬ 
μίωση που καθόρισε το Μονομελές Πρωτοδικείο Ναυπλίου και το Εφε- 
τείο Ναυπλίου με τις αποφάσεις τους αριθ. 276/1986 και 454/1987 
(αντίστοιχα για το ακίνητο και για τα υπερκείμενα αυτού, όπως αυτά 
φαίνονται στο κτηματολογικό διάγραμμα που συνοδεύει την απόφαση 
απαλλοτρίωσης και στο σχετικό κτηματολογικό πίνακα που έχει κατα¬ 
τεθεί στο Ταμείο Παρακαταθηκών και Δανείων (Κεντρική Υπηρεσία) 
και έχει εκδοθεί γραμμάτιο συστάσεως παρακαταθήκης αριθ. 56/ 
12.1.89 για τρία εκατομμύρια τετρακόσιες εβδομήντα εννιά χιλιάδες 
τριακόσιες δέκα (3.479.310) δραχμές. 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

δ) Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. . 

Αθήνα, 16 Ιανουάριου 1989 

Με εντολή Υπουργού 
Η Προϊσταμένη Τμήματος 

I. ΠΑΝΑΓΟΠΟΥΛΟΥ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Α ριθ. 2352 

Τροποποίηση όρων και περιορισμών δόμησης και καθορισμός χρήσεων 
γης μετά των απαραιτήτων θέσεων στάθμευσης εντός του εγκεκρι¬ 
μένου σχεδίου πόλης του Δήμου Χαλανδρίου (Αττικής). 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων» (ΦΕΚ 
228Α) όπως τροποποιήθηκαν και συμπληρώθηκαν μεταγενέστερα και 
ειδικότερα τα άρθρα 9 (παρ. 1, 2 και 4) και 11. 

2. Τις διατάξεις του Ν. 1577/85 «ΓΟΚ» (ΦΕΚ 210Α), όπως τρο¬ 
ποποιήθηκαν και συμπληρώθηκαν μεταγενέστερα και ειδικότερα τα άρ- 
ΐρα 6, 9 και 24. 

3. Τις διατάξεις του Ν. 651/77 «περί καταργήσεως» του ΝΔ 349/ 
1974 κ.λπ (ΦΕΚ 207Α), όπως τροποποιήθηκαν και συμπληρώθηκαν 

μεταγενέστερα και ειδικότερα το άρθρο 12. 

4. Τις διατάξεις του Π.Δ. 1340/81 «καθορισμός του απαιτουμένου 
αριθμού θέσεων στάθμεύσεως αυτοκινήτων αναλόγως της χρήσεως και 
του μεγέθους των κτιρίων εις περιοχές εντός της μείζονος Πρωτευού- 
σης» (ΦΕΚ 335Α). 

5. Τις διατάξεις του Π.Δ. 23.2.87 «κατηγορίες και περιεχόμενο 
χρήσεων γης» (ΦΕΚ 166Α). 

6. Τις διατάξεις του ΠΔ 183/86 «περί εγκρίσεως τροποποιήσεων 
σχεδίων πόλεων και καθορισμού όρων και περιορισμών δόμησης από τις 
Νομαρχίες» (ΦΕΚ 70Α). 

7. Τις διατάξεις του ΠΔ 414/80 «περί συστάσεως ειδικής Υπηρεσίας 
Χωροταξίας οικισμού και περιβάλλοντος κ.λπ» (ΦΕΚ 113Α). 

8. Την. 155/88 πράξη του Δ.Σ. Χαλανδρίου που εγκρίθηκε με την 
Δ.Σ./1.11.88 της Νομαρχίας Ανατολικής Αττικής. 

9. Τα πρακτικά της συνεδρίασης του ΣΧΟΠ Ν.Α.Α. της 16.1.1989. 

Άρθρο 1. 

Εγκρίνουμε την τροποποίηση των όρων και περιορισμών δόμησης 
που ισχύουν εντός του εγκεκριμένου σχεδίου πόλης του Δήμου Χαλαν¬ 
δρίου ως ακολούθως: ' 

1.. Καθορίζουμε τα ελάχιστα όρια αρτιότητας και οικοδομησιμότητας 
των οικοπέδων. 

α. Ως προς την αρτιότητα, κατά τον κανόνα μεν, στις περιοχές που 
ίσχυε πριν από τον ΓΟΚ/85. 

Το πανταχόθεν ελεύθερο οικοδομικό σύστημα: 

Εμβαδό 400 μ 2 και πρόσωπο 15,0 μ. 

Τό συνεχές οικοδομικό σύστημα. 

Εμβαδό 200 μ 2 και πρόσωπο 10,0 μ. 

Κατά την παρέκκλιση δε, γενικώς εμβαδό 56 μ 2 και πρόσωπο 5,0 μ. 
για τα οικόπεδα που δημιουργήθηκαν μέχρι 18.12.85. 

β. Ως προς την οικοδομησιμότητα, την ανέγερση κτίσματος στο οικο- 
δ'ομήσιμο τμήμα κατά τον κανόνα μεν, με εμβαδό 50 μ 2 και πλευρά 5,0 
μ. κατά την παρέκκλιση δε, με εμβαδόν 25,0 μ 2 και πλευρά 4,0 μ. 

2. Καθορίζουμε τους μέγιστους επιτρεπόμενους συντελεστές δόμησης 
(σ.δ.) των οικοπέδων ως ακολούθως: 

I. Στην περιοχή που σήμερα ισχύει (σ.δ.) = 1,4 αυτός μειώνεται κλι¬ 
μακωτά ως εξής: 

• για οικόπεδο ή τμήμα οικοπέδου μέχρι 200 μ 2 (σ.δ.) = 1,3 
για τμήμα οικοπέδου από 200-400 μ 2 (σ.δ.) = 1,2 
για τμήμα οικοπέδου από 400-600 μ 2 (σ.δ.) = 1,1 
για τμήμα οικοπέδου από 600 και άνω (σ.δ.) = 1,0 

II. Στην περιοχή που σήμερα ισχύει (σ.δ.) = 1,2 αυτός μειώνεται κλι¬ 
μακωτά ως εξής: 

για οικόπεδο ή τμήμα οικοπέδου μέχρι 400 (σ.δ.) = 1,1, 
για τμήμα οικοπέδου από 400-600 (σ.δ.) =1,0 
για τμήμα οικοπέδου από 600 & άνω (σ.δ.) = 0,9 

III. Στην περιοχή που σήμερα ισχύει (σ.δ.) = 1,0 αυτός μειώνεται 
κλιμακωτά ως εξής: 

για οικόπεδο ή τμήμα οικοπέδου μέχρι 600( σ.δ.) = 0,9 
για τμήμα οικοπέδου από 600 & άνω (σ.δ.) = 0,8 

3. Ως προς τα μέγιστα επιτρεπόμενα ύψη ισχύουν τα καθοριζόμενα 
στην ΓΟΚ/85 (άρθρο 9) με βάση τον μέσο (σ.δ.) που προκύπτει σύμ-: 
φωνα με τα παραπάνω στο κάθε οικόπεδο. 

Άρθρο 2. 

Στα Ο,Τ. που έχουν πρόσωπο στους δρόμους: 

1. Λεωφ. Κηφισιάς 

2. Εθνικής Αντίστασης από λεωφ. Κηφισιάς μέχρι Τζαβέλλα και από 
Λευκάδος μέχρι Παπανικολή. 

3. Αργοναυτών από Σποράδων μέχρι Εθνικής Αντίστασης. 

4. Αποστολοπούλου από Τζαβέλλα μέχρι Σποράδων. 

5. Παπανικολή και Παλαιολόγου από λεωφ. Κηφισίας μέχρι Πλα¬ 
τεία Κέννεντυ. 

6. 25ης Μαρτίου 

7. Κολοκοτρώνη 

8. Βασιλέως Κωνσταντίνου 

9. Λεωφ. Πεντέλης 

10. Δαναΐδων από Αερ. Χαλκιά μέχρι Πλατεία Κέννεντυ 

11. Ερυφίλης 

12. Θησέως από Ερυφίλλης μέχρι Ήβης 


13. Αγίας Παρασκευής από Πλατεία Κέννεντυ μέχρι Γαρυττού 

14. Διονύσου από Πλατεία Κέννεντυ μέχρι Θρασυβούλου 

15. Ήβης από Θησέως μέχρι λεωφ. Πεντέλης 

16. Πολύδροσου : 

17. Θρασυβούλου από Διονύσου μέχρι Ηρώδου Αττικού 

18. Επιδαύρου από Προφήτη Ηλία μέχρι Κοραή 

19. Κοραή από Επιδαύρου μέχρι Χρυσανθέμων 

20. Γιασεμιών από Ροδοδάφνης μέχρι Ακακιών 

21. Ακακιών από Γιασεμιών μέχρι Ανθέων 

22. Λεωφόρος Μεσογείων 

23. Τζαβέλλα 

που ανήκουν στο βασικό οδικό δίκτυο όπως καθορίστηκε με το Π.Δ. 
414/80 (ΦΕΚ 113/Α') και φαίνεται στα διαγράμματα που συνοδεύουν 
το διάταγμα αυτό, εξακολουθούν να ισχύουν οι χρήσεις γης Γενικής κα¬ 
τοικίας (Κ,Γ.) του άρθρου 5 Π.Δ. 81/80 (ΦΕΚ 27Α), σύμφωνα με τις 
διατάξεις των άρθρων 1 παρ. 2 και 3 ΠΔ 183/86 και 1 παρ. 2 Π.Δ. 
84/84 (ΦΕΚ 33Α). 

Άρθρο 3. 

Καθορίζουμε στις περιοχές του εγκεκριμένου σχεδίου χρήσεις γης, 
σύμφωνα με τις διατάξεις του ΠΔ 23.2.87 ως ακολούθως: 

1. ΠΟΛΕΟΔΟΜΙΚΟ ΚΕΝΤΡΟ 

Στα Ο.Τ. 66, 64, 62, 59, 60, 74, 75, 87, 93, 116, 120, 138, 
136,121,114,115,94,95,85,86, 76, 27,29 επιτρέπονται οι χρή¬ 
σεις γης που άναφέρονται στο άρθρο 4 ΠΔ 23.2.87 και απαγορεύονται 
απολύτως «τα αναψυκτήρια» και «τα κέντρα διασκεδάσεως». Κατ’ εξαί¬ 
ρεση επιτρέπονται γραφεία και εμπορικά καταστήματα σε ποσοστό του 
(σ.δ.) το πολύ 75%. 

2. ΓΕΝΙΚΗ ΚΑΤΟΙΚΙΑ Π.Δ. 23.2.87 ■ 

Στα οικόπεδα που έχουν πρόσωπο στους δρόμους: 

1. Ηρώων Πολυτεχνείου από Αρκαδίου μέχρι Γυθείου 

2. Χίου από Περικλέους μέχρι Ελ. Βενιζέλου 

3. Ελευθερίου Βενιζέλου από Μαρμαριωτίσσης μέχρι Χίου 

4. Δουκίσης Πλακεντίας από Ρουμπέση μέχρι Τυμφρηστού 

5. Βασ. Κων/νου από Συγγρού μέχρι Παπαρηγοπούλου 

6. Καρελλά από Ρούμελης μέχρι Μ. Ασίας 

7. Κ. Βάρναλη από Ναρκίσσου μέχρι Κανάρη 

8. Επιδαύρου από Γρίβα μέχρι Π.Π. Γερμανού 

9. Ιωαννίνων από Ελικώνος μέχρι Ολύμπου 

10. Ολύμπου από Ροδόπης μέχρι Μεσσηνίας 

11. Λυκούργου από Αγίας Βαρβάρας μέχρι Ζαν Μωρέας 

επιτρέπονται οι χρήσεις γης που αναφέρονται στο άρθρο 3 ΠΔ 

23.2.87. Κατ’ εξαίρεση τα «Γραφεία» και τα «εμπορικά καταστήματα» 
επιτρέπονται σε ποσοστό του (σ.δ.) το πολύ 50%. 

3. ΑΜΙΓΗΣ ΚΑΤΟΙΚΙΑ 

Σε ολόκληρη την υπόλοιπη περιοχή επιτρέπονται οι χρήσεις γης που 
αναφέρονται στο άρθρο 2 ΠΔ 23.2.87 και επί πλέον αυτών και τα «κτί¬ 
ρια και γήπεδα στάθμευσης» και «εστιατόρια». Κατ’ εξαίρεση τα «γρα¬ 
φεία» και τα «εμπορικά καταστήματα» επιτρέπονται σε ποσοστό του 
(σ.δ.) το πολύ 25% και επιφάνεια το πολύ 80 μ 2 . 

Στην περιοχή αυτή απαγορεύονται απολύτως «τα αναψυκτήρια» και 
τα «κέντρα διασκέδασης». 

Άρθρο 4. 

Επίσης καθορίζεται ότι: 

1. Τα αναφερόμενα ποσοστά των (σ.δ.) που επιτρέπεται να πραγμα¬ 
τοποιούνται στις διάφορες περιοχές χρήσεων γης αφορούν στα υπόλοιπα 
των (σ.δ.) που υπάρχουν κατά τη δημοσίευση της παρούσας απόφασης. 

2. Στα οικόπεδα που έχουν πρόσωπο σε κοινόχρηστους ή κοινωφελείς 
χώρους που βρίσκονται στους δρόμους που αναφέρονται στην παρ. 2 του 
άρθρου 3 της παρούσας απόφασης επιτρέπονται οι χρήσεις γης που κα¬ 
θορίζονται στην παρ. 2 του άρθρου 3 της παρούσας απόφασης. 

3. Στα οικόπεδα που έχουν πρόσωπο στους δρόμους που περιβάλλουν 
το πολεοδομικό κέντρο επιτρέπονται οι χρήσεις γης που καθορίζονται 
παρ. 1 άρθρο 3 της παρούσας απόφασης. 

Άρθρο 5. 

Καθορίζουμε τις απαραίτητες θέσεις στάθμευσης των αυτοκινήτων 
στα ανεγειρόμένα κτίρια ως ακολούθως: ' - . 

1. Σε κάθε κατοικία με εμβαδόν επιφάνειας (χωρίς το κλιμακοστά¬ 
σιο, τον ανελκυστήρα και την κυρία είσοδο του κτιρίου) μικρότερο από 

120 μ 2 απαιτείται να υπάρχει τουλάχιστον 1 θέση στάθμευσης. Όταν το 
εμβαδόν της κατοικίας είναι μεγαλύτερο από 120 μ 2 απαιτείται να 
υπάρχει επιπλέον της 1 θέσης στάθμευσης και άλλη μια τουλάχιστον 
ανά 60 μ 2 επιφάνεια. 

2. Σε κάθε «κατάστημα» ή «γραφείο» με εμβαδόν επιφάνειας μικρό¬ 
τερο από 50 μ 2 απαιτείται να υπάρχει τουλάχιστον 1 θέση στάθμευσης. 

Όταν το εμβαδόν του «γραφείου» ή του «καταστήματος» είναι μεγα¬ 
λύτερο από 50 μ 2 απαιτείται να υπάρχει, επιπλέον της 1 θέσης στάθμευ¬ 
σης και άλλη 1 τουλάχιστον ανά 50 μ 2 καταστήματος. 

Άρθρο 6. 

1. Εξακολουθούν να εφαρμόζονται οι όροι δόμησης οι χρήσεις γης και 
οι λοιποί περιορισμοί που ισχύουν πριν από τη δημοσίευση της παρούσας 
απόφασης εφόσον συντρέχουν οι προϋποθέσεις που αναφέρονται στις 
παρ. 1 και 2 του άρθρου 12 Ν. 651/77. 

Ειδικά, όμως, το εδάφιο β της παρ. 1 του άρθρου 12 του Ν. 651/77 
έχει εφαρμογή μόνο για συμβόλαια ή προσύμφωνα που έχουν συνταχθεί 
μέχρι και την ημερομηνία υπογραφής της παρούσης. 

2. Στις περιπτώσεις του εδαφίου β της παρ. 1 του άρθρου 12 του 
ίδιου ως άνω Ν. 651/77 η μελέτη για την έκδοση οικοδομικής άδειας 
μαζί με τα δικαιολογητικά και στοιχεία που καθορίζονται στο Π.Α, 
3.9.83 «Τρόπος έκδοσης οικοδομικών αδειών και έλεγχος των ανεγει- 
ρομένων οικοδομών» (ΦΕΚ 304 Δ) πρέπει να υποβληθεί μέσα σε 3 μή¬ 
νες από τη δημοσίευση της παρούσας απόφασης. 

Εφόσον περάσει άπρακτη η προθεσμία αυτή η άδεια εκδίδεται σύμ¬ 
φωνα με τους όρους δόμησης, τις χρήσεις γης και τους λοιπούς περιορι¬ 
σμούς που καθορίζονται στην παρούσα απόφαση. 

3. Άδειες οικοδομής που εκδίδονται με τους προϊσχύσαντες όρους 
δόμησης, χρήσεις γης και λοιπούς όρους δόμησης ισχύουν για 3 έτη από 
την έκδοσή τους και πάντως όχι περισσότερο από 4 έτη από τη δημο¬ 
σίευση της παρούσας απόφασης. 

Άρθρο 7. 

Η ισχύς της παρούσας απόφασης αρχίζει από τη δημοσίευση στην 
Εφημερίδα της Κυβερνήσεως. 

\ 

Αγία Παρασκευή, 23 Ιανουάριου 1989 , 

Ο Νομάρχης 

ΗΡΑΚΛΗΣ ΠΑΠΑΔΟΠΟΤΛΟΣ 


ΑΝΑΚΟΙΝΩΣΕΙΣ 

Αριθ. Α12/ΟΙΚ./30123 (8) 

Παρακατάθεση αποζημίωσης ακινήτων που έχουν ρυμοτομηθεί με το 

εγκεκριμένο ρυμοτομικό σχέδιο της Κοινότητας Μελισσίων για τη 

διάνοιξη της οδού Δημοκρατίας από την οδό Ηρώου μέχρι την οδό 

Αγίας Μαρίνας, σύμφωνα με τις ενδείξεις της πράξης αναλογισμού 

5/1988. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗ Μ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228/Ά/23), 

2. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» (ΦΕΚ 1/Α’/71). 

3. Τον πίνακα παρακατάθεσης της αποζημίωσης με ημερομηνία 
18.10.1988, που καθορίστηκε με την απόφαση του Μονομελούς Πρω¬ 
τοδικείου Αθηνών 461/31.5.1988, για ακίνητα που ρυμοτομήθηκαν 
με το εγκεκριμένο ρυμοτομικό σχέδιο της Κοινότητας Μελισσίων, για 
τη διάνοιξη της οδού Δημοκρατίας από την οδό Ηρώου μέχρι την οδό 
Αγίας Μαρίνας, σύμφωνα με τις ενδείξεις της πράξης αναλογισμού 5/ 

1988. 

4. Τις διατάξεις του Π.Δ. 69/88 «Οργανισμός Γ.Γ.Δ.Ε.» (ΦΕΚ 28/ 
Α'/16.2.88), ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν. 653/77, ότι η αποζημίωση 
για τα ακίνητα αυτά έχει κατατάθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6του Ν. 5269/31 με την έκδοση του γραμμα¬ 
τίου παρακαταθήκης 47/3.1.1989 για συνολικό ποσό 31.294.150 
δραχμών. 

Η παρακατάθεση της αποζημίωσης έγινε υπέρ των προσώπων που 
αναφέρονται παρακάτω και θα καταβληθεί μόνο στα πρόσωπα που 
έχουν αναγνωρισθούν δικαιούχοι. 

1. Φακίδάς Σταμάτης (ιδ. 1) (541.190 δρχ.), 2) Σπυρίδων Χρυσού- 
λας (ιδ. 3) (1.635.760 δρχ.), 3) Κοτρίδης Ευάγγελος (ιδ. 7) (36.180 
δρχ.), 4) Μαυρίκης Ισίδωρος (ιδ. 8) (87.540 δρχ.) 5) Νικολάου Παντε¬ 
λής (ιδ. 9) (122.590 δρχ.), 6) Τρουλινός Θεόφιλος (ιδ. 10) (891.480 
δρχ.), 7) Μποντούρης Εμμανουήλ (ιδ. 12) (5.381.080 δρχ.), 8) Βορ¬ 
ρέας Σεβαστός, Βορρέας Θεόφιλος (ιδ. 15) (2.329.060 δρχ.), 9) Πα- 
παδοπούλου Εύκλεια σύζ. Πατρόκλου, Σέμελη Κόνιαρη-Παπαδοπού- 
λου, Σαβαιδή Δέσποινα σύζ. Παναγιώτη, Είκεμηνς-Παπαδοπούλου 
Ελισσάβετ σύζ. Χανς (ιδ. 16) (18.252.170 δρχ.), 10) Βορρέας Σεβα¬ 
στός, Βορρέας Θεόφιλος (ιδ. 17) (2.017.100 δρχ.). 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 1989 
Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 

